title: 2012/453/UE: Deċiżjoni tal-Kunsill tal- 10 ta’ Lulju 2012 dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XX (Ambjent) ta’ mal-Ftehim ŻEE

text:
                  2.8.2012

                  MT

                  Il-Ġurnal Uffiċjali tal-Unjoni Ewropea

                  L 206/1

            DEĊIŻJONI TAL-KUNSILL
      tal-10 ta’ Lulju 2012
      dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XX (Ambjent) ta’ mal-Ftehim ŻEE
      (2012/453/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1), flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Ir-Regolament tal-Kummissjoni (KE) Nru 976/2009 tad-19 ta’ Ottubru 2009 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tas-servizzi ta’ Netwerk (2) għandu jiġi inkorporat fil-Ftehim dwar iż-Żona Ekonomika Ewropea (3) (“il-Ftehim ŻEE”).

                  (2)

                  Ir-Regolament tal-Kummissjoni (UE) Nru 268/2010 tad-29 ta’ Marzu 2010 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tal-aċċess għal settijiet u servizzi ta’ dejta ġeografika tal-Istati Membri mill-istituzzjoniiet u l-entitajiet Komunitarji skont kundizzjonijiet armonizzati (4) għandu jiġi inkorporat fil-Ftehim ŻEE.

                  (3)

                  Ir-Regolament tal-Kummissjoni (UE) Nru 1088/2010 tat-23 ta’ Novembru 2010 li jemenda r-Regolament (KE) Nru 976/2009 fir-rigward ta’ servizzi ta’ tniżżil u servizzi ta’ trasformazzjoni (5) għandu jiġi inkorporat fil-Ftehim ŻEE.

                  (4)

                  Ir-Regolament tal-Kummissjoni (UE) Nru 1089/2010 tat-23 ta’ Novembru 2010 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tal-interoperabilità ta’ settijiet ta’ dejta u servizzi spazjali (6) għandu jiġi inkorporat fil-Ftehim ŻEE.

                  (5)

                  Ir-Regolament tal-Kummissjoni (UE) Nru 102/2011 tal-4 ta’ Frar 2011 li jemenda r-Regolament (UE) Nru 1089/2010 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tal-interoperabilità ta’ settijiet ta’ dejta u servizzi spazjali (7) għandu jiġi inkorporat fil-Ftehim ŻEE.

                  (6)

                  L-Anness XX (Ambjent) għall-Ftehim ŻEE għandu għalhekk jiġi emendat kif meħtieġ.

                  (7)

                  Il-pożizzjoni tal-Unjoni fil-Kumitat Konġunt ŻEE għandha tkun ibbażata fuq l-abbozz ta’ Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda proposta għall-Anness XX (Ambjent) ta’ mal-Ftehim ŻEE għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE li hu mehmuż ma’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi Brussell, l-10 ta’ Lulju 2012.

               Għall-Kunsill

               Il-President

            V. SHIARLY

         (1)  ĠU L 305, 30.11.1994, p. 6.

         (2)  ĠU L 274, 20.10.2009, p. 9.

         (3)  ĠU L 1, 3.1.1994, p. 3.

         (4)  ĠU L 83, 30.3.2010, p. 8.

         (5)  ĠU L 323, 8.12.2010, p. 1.

         (6)  ĠU L 323, 8.12.2010, p. 11.

         (7)  ĠU L 31, 5.2.2011, p. 13.

         ABBOZZ
         DEĊIŻJONI Nru …/2012 TAL-KUMITAT KONĠUNT TAŻ-ŻEE
         ta’
         li temenda l-Anness XX (Ambjent) ta’ mal-Ftehim ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ‘l quddiem imsejjaħ “il-Ftehim”, u b’mod partikolari l-Artikolu 98 tiegħu,
         Billi:

                     (1)

                     L-Anness XX għall-Ftehim ġie emendat bid-Deċiżjoni tal-Kumitat Konġunt taż-ŻEE Nru …/… ta’…. (1)

                     (2)

                     Ir-Regolament tal-Kummissjoni (KE) Nru 976/2009 tad-19 ta’ Ottubru 2009 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tas-servizzi ta’ Netwerk (2) għandu jiġi inkorporat fil-Ftehim.

                     (3)

                     Ir-Regolament tal-Kummissjoni (UE) Nru 268/2010 tad-29 ta’ Marzu 2010 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tal-aċċess għal settijiet u servizzi ta’ dejta ġeografika tal-Istati Membri mill-istituzzjoniiet u l-entitajiet Komunitarji skont kundizzjonijiet armonizzati (3) għandu jiġi inkorporat fil-Ftehim.

                     (4)

                     Ir-Regolament tal-Kummissjoni (UE) Nru 1088/2010 tat-23 ta’ Novembru 2010 li jemenda r-Regolament (KE) Nru 976/2009 fir-rigward ta’ servizzi ta’ tniżżil u servizzi ta’ trasformazzjoni (4) għandu jiġi inkorporat fil-Ftehim.

                     (5)

                     Ir-Regolament tal-Kummissjoni (UE) Nru 1089/2010 tat-23 ta’ Novembru 2010 li jimplimenta d-Direttiva 2007/2/KE tal-Parlament Ewropew fir-rigward tal-interoperabilità ta’ settijiet ta’ dejta u servizzi spazjali (5) għandu jiġi inkorporat fil-Ftehim.

                     (6)

                     Ir-Regolament tal-Kummissjoni (UE) Nru 102/2011 tal-4 ta’ Frar 2011 li jemenda r-Regolament (UE) Nru 1089/2010 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tal-interoperabilità ta’ settijiet ta’ dejta u servizzi spazjali (6) għandu jiġi inkorporat fil-Ftehim,

               ADOTTA DIN ID-DEĊIŻJONI:
         Artikolu 1
         L-Anness XX ta’ mal-Ftehim jiġi emendat kif ġej:

                     1.

                     It-test tal-adattamenti (a) u (b) tal-punt 1j (id-Direttiva 2007/2/KE tal-Parlament Ewropew u tal-Kunsill) jinbidlu b’dan li ġej:

                                 “(a)

                                 Fir-rigward tal-Istati tal-EFTA, il-limiti ta’ żmien stabbiliti fl-Artikoli 6(a), 6(b) u 7(3) jinftiehmu li jinkludu perjodu addizzjonali ta’ tliet snin.

                                 (b)

                                 Fir-rigward tal-Istati tal-EFTA, id-dati msemmija fl-Artikoli 21(2), 21(3) u 24(1) jinftiehmu li jinkludu perjodu addizzjonali ta’ tliet snin.”.

                     2.

                     L-adattament li ġej għandu jiżdied mal-punt 1jb (id-Deċiżjoni tal-Kummissjoni 2009/442/KE):
                     “Id-dispożizzjonijiet tad-Deċiżjoni għandhom, għall-finijiet ta’ dan il-Ftehim, jinqraw bl-adattament li jmiss:

                                 (a)

                                 Fir-rigward tal-Istati tal-EFTA, is-sena msemmija fl-Artikolu 11(2), it-tieni subparagrafu, tkun l-istess bħas-sena msemmija fl-Artikolu 18, kif adattat għall-Istati tal-EFTA.

                                 (b)

                                 Fir-rigward tal-Istati tal-EFTA, id-data msemmija fl-Artikolu 18 tinftiehem li tinkludi perjodu addizzjonali ta’ tliet snin.”.

                     3.

                     Dan li ġej jiddaħħal wara l-punt 1jb (id-Deċiżjoni tal-Kummissjoni 2009/442/KE):

                                 “1jc.

                                    32009 R 0976: Ir-Regolament tal-Kummissjoni (KE) Nru 976/2009 tad-19 ta’ Ottubru 2009 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tas-Servizzi ta’ Netwerk (ĠU L 274, 20.10.2009, p. 9), kif emendat bi:

                                             —

                                                32010 R 1088: Ir-Regolament tal-Kummissjoni (UE) Nru 1088/2010 tat-23 ta’ Novembru 2010 (ĠU L 323, 8.12.2010, p. 1).

                                       Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattament li ġej:
                                 Fir-rigward tal-Istati tal-EFTA, id-dati msemmija fl-Artikolu 4 jinftiehmu li jinkludu perjodu addizzjonali ta’ tliet snin.

                                 1jd.

                                    32010 R 0268: ir-Regolament tal-Kummissjoni (UE) Nru 268/2010 tad-29 ta’ Marzu 2010 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tal-aċċess għal settijiet u servizzi ta’ dejta ġeografika tal-Istati Membri mill-istituzzjoniiet u l-entitajiet Komunitarji skont kundizzjonijiet armonizzati (ĠU L 83, 30.3.2010, p. 8).
                                 Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattament li ġej:
                                 Fir-rigward tal-Istati tal-EFTA, il-limiti ta’ żmien stabbiliti fl-Artikolu 8 jinftiehmu li jinkludu perjodu addizzjonali ta’ tliet snin.

                                 1je.

                                    32010 R 1089: Ir-Regolament tal-Kummissjoni (UE) Nru 1089/2010 tat-23 ta’ Novembru 2010 li jimplimenta d-Direttiva 2007/2/KE tal-Parlament Ewropew u tal-Kunsill dwar l-interoperabbiltà tas-settijiet tad-dejta u servizzi ġeografiċi (ĠU L 323, 8.12.2010, p. 11), kif emendat bi:

                                             —

                                                32011 R 0102: Ir-Regolament tal-Kummissjoni (UE) Nru 102/2011 tal-4 ta’ Frar 2011 (ĠU L 31, 5.2.2011, p. 13).”.

               Artikolu 2
         It-testi tar-Regolamenti tal-Kummissjoni (KE) Nru 976/2009, (UE) Nru 268/2010, (UE) Nru 1088/2010, (UE) Nru 1089/2010 u (UE) Nru 102/2011 fil-lingwa Islandiża u f’dik Norveġiża, li jiġu ppubblikati fis-Suppliment ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
         Artikolu 3
         Din id-Deċiżjoni tidħol fis-seħħ fil- …, sakemm in-notifiki kollha skont l-Artikolu 103(1) tal-Ftehim isiru lill-Kumitat Konġunt taż-ŻEE (*).
         Artikolu 4
         Din id-Deċiżjoni tiġi ppubblikata fit-Taqsima ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji għall-Kumitat Konġunt taż-ŻEE

            (1)  ĠU L …

            (2)  ĠU L 274, 20.10.2009, p. 9.

            (3)  ĠU L 83, 30.3.2010, p. 8.

            (4)  ĠU L 323, 8.12.2010, p. 1.

            (5)  ĠU L 323, 8.12.2010, p. 11.

            (6)  ĠU L 31, 5.2.2011, p. 13.

            (*)  [L-ebda rekwiżiti kostituzzjonali ma huma indikati.] [Huma indikati rekwiżiti kostituzzjonali.]


title: Deċiżjoni tal-Kummissjoni (UE) 2017/388 tas-6 ta' Marzu 2017 li tikkonferma l-parteċipazzjoni tar-Renju Unit tal-Gran Brittanja u l-Irlanda ta' Fuq fir-Regolament (UE) 2016/794 tal-Parlament Ewropew u tal-Kunsill dwar l-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol)

text:
               7.3.2017

               MT

               Il-Ġurnal Uffiċjali tal-Unjoni Ewropea

               L 59/39

         DEĊIŻJONI TAL-KUMMISSJONI (UE) 2017/388
   tas-6 ta' Marzu 2017
   li tikkonferma l-parteċipazzjoni tar-Renju Unit tal-Gran Brittanja u l-Irlanda ta' Fuq fir-Regolament (UE) 2016/794 tal-Parlament Ewropew u tal-Kunsill dwar l-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat il-Protokoll Nru 21 dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja, u b'mod partikolari l-Artikolu 4 tiegħu,
   Billi:

               (1)

               Permezz tal-ittra lill-President tal-Kunsill tas-16 ta' Diċembru 2016, ir-Renju Unit innotifika x-xewqa tiegħu li jaċċetta r-Regolament (UE) 2016/794 tal-Parlament Ewropew u tal-Kunsill (1).

               (2)

               Ir-Renju Unit diġà jipparteċipa fil-Europol kif stabbilit mid-Deċiżjoni tal-Kunsill 2009/371/ĠAI (2). Ma hemm l-ebda kundizzjonijiet speċifiċi marbutin mal-parteċipazzjoni tar-Renju Unit fir-Regolament (UE) 2016/794 u l-ebda ħtieġa għal miżuri tranżizzjonali.

               (3)

               Jenħtieġ għalhekk li l-parteċipazzjoni tar-Renju Unit fir-Regolament (UE) 2016/794 tkun ikkonfermata.

               (4)

               Sabiex ir-Renju Unit jitħalla jkompli jipparteċipa fil-Europol mill-1 ta' Mejju 2017 meta r-Regolament (UE) 2016/794 jibda japplika, din id-Deċiżjoni jenħtieġ li tidħol fis-seħħ fil-jum ta' wara dak tal-pubblikazzjoni tiegħu,

         ADOTTAT DIN ID-DEĊIŻJONI:
   Artikolu 1
   Il-parteċipazzjoni tar-Renju Unit tal-Gran Brittanja u l-Irlanda ta' Fuq fir-Regolament (UE) 2016/794 hija kkonfermata.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-6 ta' Marzu 2017.

            Għall-Kummissjoni

            Il-President

         Jean-Claude JUNCKER

      (1)  Ir-Regolament (UE) 2016/794 tal-Parlament Ewropew u tal-Kunsill tal-11 ta' Mejju 2016 dwar l-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol) u li jissostitwixxi u jħassar id-Deċiżjonijiet tal-Kunsill 2009/371/ĠAI, 2009/934/ĠAI, 2009/935/ĠAI, 2009/936/ĠAI u 2009/968/ĠAI, (ĠU L 135, 24.5.2016, p. 53).

      (2)  Id-Deċiżjoni tal-Kunsill 2009/371/ĠAI tas-6 ta' April 2009 li tistabbilixxi l-Uffiċċju Ewropew tal-Pulizija (Europol) (ĠU L 121, 15.5.2009, p. 37).


title: 2012/596/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Uffiċċju Ewropew tal-Pulizija għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/276

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Uffiċċju Ewropew tal-Pulizija għas-sena finanzjarja 2010
   (2012/596/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Uffiċċju Ewropew tal-Pulizija għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew tal-Pulizija għas-sena finanzjarja 2010, flimkien mat-tweġibiet tal-Uffiċċju (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (3), u b’mod partikolari l-Artikolu 43 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0111/2012),

               1.

               Jagħti lid-Direttur tal-Uffiċċju Ewropew tal-Pulizija kwittanza fir-rigward tal-implimentazzjoni tal-baġit tal-Uffiċċju għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn isfel;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur tal-Uffiċċju Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 179.

      (2)  ĠU L 248, 16.9.2002, p. 1.

      (3)  ĠU L 121, 15.5.2009, p. 37.

      (4)  ĠU L 357, 31.12.2002, p. 72.
    ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/277

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi kummenti li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Uffiċċju Ewropew tal-Pulizija għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali finali tal-Uffiċċju Ewropew tal-Pulizija għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew tal-Pulizija għas-sena finanzjarja 2010, flimkien mat-tweġibiet tal-Uffiċċju (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (3), u b’mod partikolari l-Artikolu 43 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0111/2012),

               A.

               billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2010 huma affidabbli, u li l-operazzjonijiet koperti bihom huma legali u regolari,

               B.

               billi l-baġit globali tal-Aġenzija għas-sena 2010 kien ta’ EUR 92 800 000 filwaqt li l-kontribut tal-Unjoni għall-baġit tal-Uffiċċju kien ta’ EUR 79 724 150 (5),

      Il-ġestjoni baġitarja u finanzjarja

               1.

               Jiddeplora l-livell għoli ta’ approprjazzjonijiet riportati flimkien mal-livell baxx ta’ infiq akkumulat; jieħu nota tat-tweġiba tal-Aġenzija li ammont sinifikanti tar-riport kien dovut għall-ġarr tal-Aġenzija lejn il-kwartieri ġenerali l-ġodda tagħha; jilqa’ l-miżuri addizzjonali meħuda mill-Aġenzija u l-impenn għall-monitoraġġ tal-implimentazzjoni tal-baġit fuq bażi ta’ kull xahar fl-2012, b’fokus partikolari fuq ir-riporti.

               2.

               Jirrikonoxxi mill-Rapport Annwali tal-Attività (AAR) tiegħu li l-baġit inizjali tal-Uffiċċju għall-2010 kien ta’ EUR 80 100 000; jinnota li l-baġit ġie emendat b’madwar EUR 12 700 000 li ġew mill-approprijazzjonijiet riporatati mill-2009 għall-2010 integrati fil-baġit tal-2010, għotjiet mill-Kummissjoni u xi dħul addizzjonali ieħor; jieħu nota tal-osservazzjoni mill-Uffiċċju li r-raġuni għall-emendar tal-baġit inizjali kienet li tkun iffaċilitata t-tranżizzjoni lejn Aġenzija;

               3.

               Jistabbilixxi mir-Rapport Annwali tal-Attività li r-rata globali ta’ implementazzjoni tal-Uffiċċju fl-aħħar tal-2010 kienet 98,3 % għall-impenji u 73,6 % għall-pagamenti;

               4.

               Jilqa’ l-fatt li, wara t-talba tal-awtorità tal-kwittanza, il-kontijiet finali għas-sena finanzjarja 2010 saru disponibbli pubblikament fuq il-websajt tal-Uffiċċju fis-17 ta’ Frar 2012; Jenfasizza madankollu li l-kontijiet finali għas-sena finanzjarja 2010 imisshom saru disponibbli pubblikament immedjatament wara l-adozzjoni tagħhom fit-13 ta’ Settembru 2011; jistieden, għalhekk, lill-Uffiċċju biex jagħmel dan fil-futur sabiex jippromwovi t-trasparenza tiegħu;

      Approprjazzjonijiet riportati

               5.

               Jistieden lill-Uffiċċju jieħu azzjoni minnufih ħalli jirriduċi l-ammont kbir ta’ riporti; jinnota li l-Qorti tal-Awdituri ddikjarat li hemm riporti ta’ EUR 22 600 000 li jirrappreżentaw 25 % tal-baġit tal-2010; jinnota wkoll b’diżappunt li r-rata ta’ riporti kienet ta’ 49 % fit-Titolu II - Infiq Amministrattiv u 59 % fit-Titolu III — Infiq Operattiv;

               6.

               Jinnota li l-breakdown tar-riporti (EUR 22 600 000) kien kif ġej:

                           —

                           EUR 11 300 000 għall-infiq marbut mal-kwartieri ġenerali l-ġodda tal-Europol,

                           —

                           EUR 1 800 000 marbutin mal-Kapitolu 26 (Artikolu 58(4) Deċiżjoni tal-Kunsill tal-Ewropa — ECD: obbligazzjonijiet dwar il-qafas legali preċedenti tal-Europol),

                           —

                           EUR 9 500 000 għal infiq ieħor;

               7.

               Iqis li l-livell għoli ta’ approprijazzjonijiet riportati meta mqabbel mal-livell baxx ta’ nfiq akkumulat (EUR 2 900 000) huwa eċċessiv u ma jaqbilx mal-prinċipju baġitarju tal-annwalità;

               8.

               Jinnota, b’dana kollu, li l-ammont sinifikattiv tar-riporti kien dovut għaċ-ċirkostanza unika taċ-ċaqliqa tal-Uffiċċju għall-kwartieri ġenerali tiegħu fl-2011, minħabba fid-dewmien fil-konsenja tal-bini fl-2010;

      Riżorsi Umani

               9.

               Josserva mir-Rapport Annwali tal-Attività tal-Uffiċċju li r-rata ta’ tbattil f’għeluq is-sena kienet ta’ 4,5 % minflok it-2,5 % stmat;

               10.

               Jistieden lill-Uffiċċju jadotta r-Regoli ta’ Implementazzjoni għar-Regolamenti tal-Persunal (u strumenti internati marbutin) u jħejji qafas ta’ tagħlim u żvilupp;

      Il-prestazzjoni

               11.

               Jilqa’ l-fatt li l-Programm ta’ Ħidma Annwali tal-Uffiċċju (AWP) huwa allinjat mal-Istrateġija 2010-2014 u fih indikaturi kjavi ta’ prestazzjoni, riskji kritiċi u riżorsi assenjati għal kull objettiv annwali;

               12.

               Jistieden b’dana kollu lill-Uffiċċju jinklufi fl-AWP tiegħu l-informazzjoni dwar il-veduta globali tal-attivitajiet ippjanati ta’ akkwist pubbliku ħalli sservi ta’ “deċiżjoni ta’ finanzjament”, kif rikjest mid-dispożizzjonijiet ta’ implementazzjoni tar-Regolament għall-Qafas Finanzjarju;

               13.

               Jistieden ukoll lill-Uffiċċju jiffinalizza t-traduzzjoni tal-istqarrija tal-missjoni tiegħu bħala organizzazzjoni f’deskrizzjonijiet konċiżi tar-rwoli u l-objettivi għad-dipartimenti u l-unitajiet;

               14.

               Jinnota fir-Rapport tal-Attività Annwali tal-Uffiċċju li l-pjattaforma ta’ informazzjoni SIENA 2,0 li tikkonnetti l-awtoritajiet ta’ eżekuzzjoni tal-liġi bdiet taħdem b’suċċess nhar it-22 ta’ Ottubru 2010 u li sa għeluq l-2010, 21 Stat Membru kienu konnessi mas-SIENA u l-uffiċċji tal-irkupru tal-beni nazzjonali ta’ 8 Stati Membri wkoll kienu konnessi magħha;

               15.

               Jinnotta, barra minn hekk, fir-Rapport ta’ Attività Annwali tal-Uffiċċju li mill-31 ta’ Diċembru 2010, fuq il-bażi tal-valutazzjoni tal-AWP 2010, sar progress tajjeb ħafna fuq 14 (82 %) mill-objettivi tal-AWP u progress tajjeb fuq it-tliet objettivi (18 %) l-oħrajn;

               16.

               Jinnota wkoll li l-Istrateġija tal-Uffiċċju 2010–2014 u l-Pjan ta’ Implementazzjoni tal-Istrateġija kienu adottati mill-Bord tal-Ġestjoni fl-2010;

               17.

               Jirrakkomanda li l-Uffiċċju, għall-iskop tat-tkattir tat-trasparenza, jagħti elenku tal-membri tal-Bord tal-Ġestjoni tiegħu li għandu jinkludi l-isem, id-dikjarazzjoni tal-interess u l-curriculum vitae, flimkien max-xogħol u l-isfond edukattiv tagħhom; Jinnota b’sodisfazzjon li l-attivitajiet ta’ akkwist pubbliku u l-elenku tal-kuntratturi konklużi għall-2010 ġew ippubblikati fil-websajt tal-Uffiċċju;

      Awditjar Intern

               18.

               Jirrikonoxxi li s-Servizz ta’ Verifika Interna (IAS) wettaq verifika fuq l-implementazzjoni tal-istandards interni ta’ kontroll biex jivvaluta l-istatus tal-implementazzjoni tagħhom, l-aktar f’dak li għandu x’jaqsam mal-oqsma tal-missjoni u l-valuri, ir-riżorsi umani, il-proċess ta’ ppjanar u ġestjoni tar-riskju, l-operazzjonijiet u l-attivitajiet ta’ kontroll, ir-rapportaġġ tal-informazzjoni u l-finanzjament, u l-valutazzjoni u l-verifika;

               19.

               Jinnota li l-IAS ħarġet ħames rakkomandazzjonijiet “importanti ħafna” marbutin ma’

                           —

                           is-segregazzjoni tal-mansjonijiet,

                           —

                           il-kontrolli ex post,

                           —

                           l-eċċezzjonijiet għall-proċessi,

                           —

                           il-pjani tal-kontinwità tan-negozji,

                           —

                           il-kontinwità tal-operazzjonijiet;

                     jistieden lill-Uffiċċju jimplementa r-rakkomandazzjonijiet kollha tal-IAS u jinforma lill-awtorità tal-kwittanza dwar l-azzjonijiet li jkunu ttieħdu;

               20.

               Filwaqt li ġew meqjusal-kumplimentaritajiet bejn il-Kulleġġ Ewropew tal-Pulizija u l-Uffiċċju Ewropew tal-Pulizija, kif ukoll is-sinerġiji potenzjali, jitlob lill-Kummissjoni tħejji valutazzjoni komprensiva tal-impatt rigward il-fużjoni potenzjali ta’ dawn iż-żewġ aġenziji filwaqt li tistipula l-ispiża u l-benefiċċji sa mhux aktar tard minn Marzu 2013.

               21.

               Jirreferi, fir-rigward tal-kummenti oħrajn li jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (6) dwar prestazzjoni, ġestjoni finanzjarja u kontroll tal-aġenziji tal-UE.

      (1)  ĠU C 366, 15.12.2011, p. 179.

      (2)  ĠU L 248, 16.9.2002, p. 1.

      (3)  ĠU L 121, 15.5.2009, p. 37.

      (4)  ĠU L 357, 31.12.2002, p. 72.

      (5)  ĠU L 64, 12.3.2010, p. 1046.

      (6)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).


title: Id-Deċiżjoni tal-Kunsill tas-26 ta' Ġunju 2001 dwar l-adeżjoni tal-Komunità Ewropea mar-Regolament Nru 108 tal-Kummissjoni Ekonomika għall-Ewropa tan-Nazzjonijiet Uniti li tikkonċerna l-approvazzjoni tat-tyres pnewmatiċi li jingħataw wiċċ ġdid għal vetturi bil-mutur u l-karrijiet tagħhom

text:
Avviż Legali Importanti

|

32001D0509

Official Journal L 183 , 06/07/2001 P. 0037 - 0037

		Id-Deċiżjoni tal-Kunsilltas-26 ta' Ġunju 2001dwar l-adeżjoni tal-Komunità Ewropea mar-Regolament Nru 108 tal-Kummissjoni Ekonomika għall-Ewropa tan-Nazzjonijiet Uniti li tikkonċerna l-approvazzjoni tat-tyres pnewmatiċi li jingħataw wiċċ ġdid għal vetturi bil-mutur u l-karrijiet tagħhom(2001/509/KE)IL-KUNSILL TA' L-UNJONI EWROPEA,Wara li kkunsidra it-Trattat li jistabbilixxi l-Komunità Ewropea,Wara li kkunsidra d-Deċiżjoni tal-Kunsill 97/836/KE tas-27 ta' Novembru 1997 bil-għan ta' l-adezzjoni mill-Komunità Ewropea mal-Ftehim tal-Kummissjoni Ekonomika għall-Ewropa tan-Nazzjonijiet Uniti li tikkonċerna l-adozzjoni ta' preskrizzjonijiet tekniċi uniformi għall-vetturi bir-roti, tagħmir u partijiet li jistgħu jkunu mmuntati fuq u/jew użati fuq vetturi bir-roti u l-kondizzjonijiet għal rikonoxximent reċiproku mogħti abbażi ta' dawk il-preskrizzjonijiet ("Il-Ftehim Rivedut tal-1958") [1], u partikolarment l-Artikolu 3(3) u t-tieni inċiż ta' l-Artikolu 4(2) tiegħu,Wara li kkunsidra l-proposta mill-Kummissjoni [2],Wara li kkunsidra l-kunsens tal-Parlament Ewropew [3],Billi:(1) L-għan tad-dispożizzjonijiet uniformi tar-Regolament 108 tal-Kummissjoni Ekonomika għall-Ewropa tan-Nazzjonijiet Uniti dwar l-approvazzjoni tal-produzzjoni tat-tyres pnewmatiċi li jingħataw wiċċ ġdid għal vetturi bil-magna u l-karrijiet tagħhom huwa li jabbolixxi l-barrieri tekniċi għall-kummerċ fil-vetturi bil-magna bejn il-Partijiet Kontraenti u fir-rigward tat-tyres prewmatiċi li jingħataw wiċċ ġdid waqt li jassigura livell għoli ta' sigurtà u protezzjoni ambjentali.(2) Ir-Regolament Nru 108 ġie nnotifikat lill-Partijiet Kontraenti u daħal fis-seħħ fir-rigward tal-Partijiet Kontraenti kollha li ma kienux ippreżentaw notifikaw tan-nuqqas ta' qbil tagħhom sad-data jew sad-dati speċifikati fir-Regolament anness mal-Ftehim Rivedut tal-1958.(3) Sabiex biex l-operaturi ekonomiċi ikunu awtorizzati li jieħdu l-miżuri xierqa sabiex ikunu konformi fi żmien xieraq mad-dispożizzjonijiet tar-Regolament 108 sabiex ma jiddisturbawx is-suq tat-tyres pnewmatiċi li jingħataw wiċċ ġdid, partikolarment sad-dati tad-dħul fis-seħħ li jistgħu jkunu differenti minn Stat Membru wieħed għall-ieħor, l-applikazzjoni uniformi ta' dan ir-Regolament matul il-Komunità għandha tkun irregolata aktar tard permezz ta' Direttiva tal-Komunità. Madankollu, ir-Regolament 108 m'għandux ikun integrat fis-sistema ta' l-approvazzjoni tat-tip għall-vetturi bil-mutur u l-karrijiet tagħhom,IDDEĊIEDA KIF ĠEJ:Artikolu unikuIl-Komunità Ewropea għandha taderixxi għar-Regolament 108 tal-Kummissjoni Ekonomika għall-Ewropa tan-Nazzjonijiet Uniti li tikkonċerna l-approvazzjoni tal-produzzjoni tat-tyres pnewmatiċi li jingħataw wiċċ ġdid għall-vetturi bil-mutur u l-karrijiet tagħhom.It-test ta' dan ir-Regolament huma mehmuż ma’ din id-Deċiżjoni [4].Magħmula fil-Lussemburgu, fis-26 ta' Ġunju 2001.Għall-KunsillIl-PresidentT. Östros[1] ĠU L 346, tas-17.12.1997, p. 78[2] ĠU C 177, tat-22.6.2000, p. 47.[3] Il-kunsens mogħti fil-15 ta' Mejju 2001 (għadu mhux ippubblikat fil-Ġurnal Uffiċjali).[4] Dan ir-Regolament għandu jkun ippubblikat fil-futur fil-Ġurnal Uffiċjali.--------------------------------------------------


Avviż Legali Importanti

|

52007DP0194

Deċiżjoni tal-Parlament Ewropew tat-22 ta' Mejju 2007 dwar il-konklużjoni tad-Dikjarazzjoni Konġunta dwar arranġamenti prattiċi għall-proċedura ta' kodeċiżjoni (2005/2125(ACI))

Official Journal 102 E , 24/04/2008 P. 0111 - 0112

		P6_TA(2007)0194Dikjarazzjoni Konġunta dwar arranġamenti prattiċi għall-proċedura ta' kodeċiżjoniDeċiżjoni tal-Parlament Ewropew tat- 22 ta' Mejju 2007 dwar il-konklużjoni tad-Dikjarazzjoni Konġunta dwar arranġamenti prattiċi għall-proċedura ta' kodeċiżjoni (2005/2125(ACI))Il-Parlament Ewropew,- wara li kkunsidra l-Artikolu 251 tat-Trattat li jistabilixxi l-Komunità Ewropea,- wara li kkunsidra r-riżoluzzjoni tiegħu tal- 5 ta' Mejju 1999 dwar id-Dikjarazzjoni Konġunta dwar arranġamenti prattiċi għall-proċedura ta' kodeċiżjoni ġdida [1],- wara li kkunsidra d-deċiżjoni tal-Konferenza tal-Presidenti tat- 8 ta' Marzu 2007,- wara li kkunsidra l-abbozz tad-Dikjarazzjoni Konġunta riveduta dwar arranġamenti prattiċi għall-proċedura ta' kodeċiżjoni (minn issa 'l quddiem imsejħa "id-Dikjarazzjoni riveduta"),- wara li kkunsidra r-Regola 120(1) tar-Regoli ta' Proċedura tiegħu u l-punt XVIII(4) ta' l-Anness VI tar- Regoli ta' Proċedura tiegħu,- wara li kkunsidra r-rapport tal-Kumitat għall-Affarijiet Kostituzzjonali (A6-0142/2007),A. billi l-estensjoni kontinwa ta' l-ambitu ta' l-applikazzjoni tal-proċedura ta' kodeċiżjoni żżid l-importanza tagħha fil-proċess tat-tfassil tal-leġiżlazzjoni ta' l-UE u twassal għal bidla fin-natura tar-relazzjonijiet interistituzzjonali bejn il-Parlament, il-Kunsill u l-Kummissjoni,B. billi l-Parlament, il-Kunsill u l-Kummissjoni ppruvaw jagħmlu l-proċess tat-tfassil tal-leġiżlazzjoni ta' l-UE aktar trasparenti, koordinat, effiċjenti u demokratiku,C. billi, filwaqt li d-Dikjarazzjoni Konġunta dwar arranġamenti prattiċi għall-proċedura ta' kodeċiżjoni ta' l- 1999 uriet kemm tiswa', xi żviluppi prattiċi fl-applikazzjoni tagħha matul iż-żmien urew il-ħtieġa li tiġi emendata,D. billi t-tkabbir suċċessiv ta' l-Unjoni Ewropea ħoloq sfidi li jaffetwaw kemm ir-razzjonalizazzjoni talproċeduri kif ukoll it-titjib tar-riżorsi,E. billi d-Dikjarazzjoni riveduta tilħaq dawk l-aspettattivi u tħalli l-koperazzjoni interistituzzjonali futura tiżviluppa b'mod kostruttiv u flessibli,F. billi l-ftehimiet interistituzzjonali u l-ftehimiet ta' qafas għandhom konsegwenzi sinifikanti, u billi għalhekk huwa essenzjali, sabiex ikun iffaċilitat l-aċċess għalihom, u sabiex tkun żgurata t-trasparenza, li jinġabru flimkien il-ftehimiet kollha eżistenti u li jiġu ppubblikati bħala anness tar-Regoli ta' Proċedura tal-Parlament,1. Jerġa' jikkonferma l-impenn tiegħu għall-prinċipji ta' trasparenza, responsabilità u effiċjenza, u l-ħtieġa li jkun hemm fokus fuq is-simplifikazzjoni tal-proċess tat-tfassil tal-liġijiet ta' l-UE filwaqt li jiġi rispettat lordni legali ta' l-Unjoni Ewropea;2. Jilqa' d-Dikjarazzjoni riveduta, li ttejjeb kemm l-istruttura kif ukoll il-kontenut tad-Dikjarazzjoni ta' l- 1999 billi żżid numru ta' dispożizzjonijiet importanti li jġibu d-dokument konformi ma' l-aħjar prattiċi eżistenti u li timmira li ssaħħaħ il-koperazzjoni bejn it-tliet istituzzjonijiet bil-ħsieb li jitjiebu l-effiċjenza u l-kwalità tal-leġiżlazzjoni ta' l-UE;3. Jesprimi x-xewqa li l-Parlament jadotta metodu għall-armonizzazzjoni tal-prattiki tal-kumitati parlamentari waqt it-trialogi, billi jiddefenixxi ċertu numru ta' regoli li jikkonċernaw il-komposizzjoni tad-delegazzjonijiet parlamentari kif ukoll l-obbligi ta' kunfidenzjalità fir-rigward tax-xogħol tagħhom;4. Jilqa' b'mod partikolari t-titjib li ġej fid-Dikjarazzjoni riveduta:a) id-dispożizzjonijiet il-ġodda dwar l-attendenza fil-laqgħat tal-kumitat parlamentari minn rappreżentanti tal-Presidenza tal-Kunsill u dwar it-talbiet għal informazzjoni dwar il-pożizzjoni tal-Kunsill, li, flimkien, jikkostitwixxu pass lejn l-objettiv għat-titjib tad-djalogu bejn iż-żewġ fergħat leġiżlattivi;b) ir-rikonoxximent tal-prattika li jiġu ffinalizzati l-ftehimiet li jkunu ntlaħqu waqt negozjati informali bejn l-istituzzjonijiet permezz ta' skambju ta' ittri;c) il-konferma tal-prinċipju li, fir-rigward tar-reviżjoni legali-lingwistika, is-servizzi tal-Parlament u tal-Kunsill għandhom jikkoperaw daqs xulxin;d) il-ftehim biex jiġi organizzat, sa fejn possibli, l-iffirmar ta' testi importanti adottati waqt ċerimonja konġunta fil-preżenza tal-midja, kif ukoll komunikati għall-istampa u konferenzi stampa konġunti biex jitħabbar ir-riżultat pożittiv tax-xogħol involut;5. Konvint li d-Dikjarazzjoni riveduta żżid aktar it-trasparenza u r-responsabilità pubblika tax-xogħol leġiżlattiv magħmul skond il-proċedura ta' kodeċiżjoni;6. Japprova d-Dikjarazzjoni riveduta annessa ma' din id-deċiżjoni u jiddeċiedi li jannetti d-Dikjarazzjoni riveduta mar-Regoli ta' Proċedura tiegħu; jitlob li d-Dikjarazzjoni riveduta tiġi ppubblikata fil-Ġurnal Uffiċjali ta' l-Unjoni Ewropea;7. Jagħti istruzzjonijiet lill-President tiegħu sabie jgħaddi din id-deċiżjoni u l-anness tagħha lill-Kunsill u lill-Kummissjoni.[1] ĠU C 279, 1.10.1999, p. 229.--------------------------------------------------ANNESSPARLAMENT EWROPEW — KUNSILL — KUMMISSJONI — DIKJARAZZJONI KONĠUNTA DWAR ARRANĠAMENTI PRATTIĊI GĦALL-PROĊEDURA TA' KODEĊIŻJONI (ARTIKOLU 251 TAT-TRATTAT KE)PRINĊIPJI ĠENERALI1. Il-Parlament Ewropew, il-Kunsill u l-Kummissjoni, minn hawn 'il quddiem imsemmija flimkien l-"istituzzjonijiet", jinnotaw li l-prattika attwali, li tinvolvi taħdidiet bejn il-Presidenza tal-Kunsill, il-Kummissjoni u ċ-chairmen tal-kumitati relevanti u/jew rapporteurs tal-Parlament Ewropew u bejn il-ko-presidenti tal-Kumitat tal-Konċiljazzjoni, uriet is-siwi tagħha.2. L-istituzzjonijiet jikkonfermaw li din il-prattika, li żviluppat fl-istadji kollha tal-proċedura ta' kodeċiżjoni, għandha tibqa' titħeġġeġ. L-istituzzjonijiet jimpenjaw ruħhom li jeżaminaw il-metodi ta' ħidma tagħhom bil-ħsieb li jagħmlu użu aktar effettiv tal-kamp ta' applikazzjoni sħiħ tal-proċedura ta' kodeċiżjoni kif stabbilit fit-Trattat KE.3. Din id-Dikjarazzjoni Konġunta tiċċara dawn il-metodi ta' ħidma u l-arranġamenti prattiċi sabiex dawn jiġu segwiti. Din timla fuq il-Ftehim Interistituzzjonali dwar it-"Tfassil Aħjar tal-Liġijiet" [1] u b'mod partikolari d-dispożizzjonijiet tiegħu rigward il-proċedura ta' kodeċiżjoni. L-istituzzjonijiet jimpenjaw ruħhom b'mod sħiħ li jirrispettaw dawn l-impenji skond il-prinċipji ta' trasparenza, responsabilizzazzjoni u effiċjenza. F'dan ir-rigward, l-istituzzjonijiet għandhom jagħtu attenzjoni partikolari biex isir progress fuq ilproposti ta' simplifikazzjoni filwaqt li jiġi rispettat l-acquis communautaire.4. L-istituzzjonijiet għandhom jikkoperaw in bona fede matul il-proċedura kollha bil-ħsieb li jirrikonċiljaw il-pożizzjonijiet tagħhom kemm ji sta' jkun u b'hekk iwittu t-triq, fejn ikun xieraq, għall-adozzjoni ta' latt konċernat fi stadju bikri tal-proċedura.5. B'dan il-għan fi ħsiebhom, huma għandhom jikkoperaw permezz ta' kuntatti interistituzzjonali xierqa sabiex jimmonitorjaw il-progress tax-xogħol u janalizzaw il-grad ta' konverġenza fl-istadji kollha tal-proċedura ta' kodeċiżjoni.6. L-istituzzjonijiet, skond ir-regoli ta' proċedura interni tagħhom, jimpenjaw ruħhom li jwettqu skambju regolari ta' informazzjoni dwar il-progress tad-dossiers ta' kodeċiżjoni. Għandhom jiżguraw li l-kalendarji tax-xogħol rispettivi tagħhom ikunu koordinati kemm ji sta' jkun b'mod illi jippermetti t-tmexxija tal-proċedimenti b'mod koerenti u konverġenti. Għaldaqstant, ser jaħdmu sabiex jistabbilixxu skeda ta' żmien indikattiva għall-istadji varji li jwasslu għall-adozzjoni finali ta' proposti leġiżlattivi differenti, filwaqt li jirrispettaw b'mod sħiħ in-natura politika tal-proċess tat-teħid tad-deċiżjonijiet.7. Il-koperazzjoni bejn l-istituzzjonijiet fil-kuntest tal-kodeċiżjoni ta' sikwit tieħu l-għamla ta' laqgħat bejn tliet partijiet ("trijalogi"). Din is-sistema ta' trijalogu wriet il-vitalità u l-flessibbiltà tagħha biż-żieda sinifikattiva tal-possibiltajiet għal ftehim fl-istadji ta' l-ewwel u tat-tieni qari, kif ukoll ikkontribwiet għall-preparazzjoni tax-xogħol tal-Kumitat ta' Konċiljazzjoni.8. Trijalogi bħal dawn normalment jitmexxew f'qafas informali. Jistgħu jsiru fl-istadji kollha tal-proċedura u f'livelli differenti ta' rappreżentazzjoni, skond in-natura tad-diskussjoni mistennija. Kull istituzzjoni għandha, skond ir-regoli ta' proċedura tagħha stess, taħtar il-parteċipanti tagħha għal kull laqgħa, tiddefinixxi l-mandat tagħha għan-negozjati, u tinforma lill-istituzzjonijiet l-oħra bl-arranġamenti għal-laqgħat fil-ħin.9. Kemm ji sta' jkun, kwalunkwe abbozz ta' test ta' kompromess imressaq għal diskussjoni f'laqgħa li se ssir għandu jiġi ċċirkolat minn qabel lill-parteċipanti kollha. Biex tiġi mtejba t-trasparenza, it-trijalogi li jsiru fil-Parlament Ewropew u fil-Kunsill għandhom jitħabbru, fejn ikun prattikabbli.10. Il-Presidenza tal-Kunsill ser tagħmel ħilitha biex tattendi l-laqgħat tal-kumitati parlamentari. Sejra tikkunsidra b'attenzjoni u kif jixraq it-talbiet li tirċievi sabiex tipprovdi informazzjoni relatata mal-pożizzjoni tal-Kunsill.L-EWWEL QARI11. L-istituzzjonijiet għandhom jikkoperaw in bona fede bil-ħsieb li jirrikonċiljaw il-pożizzjonijiet tagħhom kemm ji sta' jkun biex fejn ikun possibbli l-atti jkunu jistgħu jiġu adottati fl-ewwel qari.Ftehim fl-istadju ta' l-ewwel qari fil-Parlament Ewropew12. Għandhom jiġu stabbiliti kuntatti xierqa sabiex jiffaċilitaw it-tmexxija tal-proċedimenti fl-ewwel qari.13. Il-Kummissjoni għandha tiffaċilita dawn il-kuntatti u għandha teżerċita d-dritt ta' inizjattiva tagħha b'mod kostruttiv bil-ħsieb li tirrikonċilja l-pożizzjonijiet tal-Parlament Ewropew u tal-Kunsill, filwaqt li tqis kif dovut il-bilanċ bejn l-istituzzjonijiet u l-irwol mogħti lilha mit-Trattat.14. Fejn jintlaħaq ftehim permezz ta' negozjati informali fit-trijalogu, il-President tal-Coreper għandu jibgħat, permezz ta' ittra liċ-chairman tal-kumitat parlamentari konċernat, id-dettalji tas-sustanza tal-ftehim, f' għamla ta' emendi għall-proposta mill-Kummissjoni. Din l-ittra għandha tindika r-rieda tal-Kunsill li jaċċetta dak ir-riżultat, suġġett għal verifika legali-lingwistika, filkaż li dan ikun ikkonfermat bil-votazzjoni filplenarja. Kopja ta' dik l-ittra għandha tintbagħat lill-Kummisjoni.15. F'dan il-kuntest, fejn il-konklużjoni ta' dossier fl-ewwel qari tkun imminenti, għandha tkun disponibbli faċilment u minnufih l-informazzjoni dwar l-intenzjoni li jintlaħaq ftehim.Ftehim fl-istadju tal-pożizzjoni komuni16. F'każ li ma jintlaħaq l-ebda ftehim fl-ewwel qari tal-Parlament Ewropew, jistgħu jissoktaw il-kuntatti sabiex jintlaħaq ftehim fl-istadju tal-pożizzjoni komuni.17. Il-Kummissjoni għandha tiffaċilita dawn il-kuntatti u għandha teżerċita d-dritt ta' inizjattiva tagħha b'mod kostruttiv bil-ħsieb li tirrikonċilja l-pożizzjonijiet tal-Parlament Ewropew u tal-Kunsill, filwaqt li tqis kif dovut il-bilanċ bejn l-istituzzjonijiet u r-rwol mogħti lilha mit-Trattat.18. Fejn jintlaħaq ftehim f' dan l-istadju, iċ-chairman tal-kumitat parlamentari konċernat għandu jindika, f'ittra lill-President tal-Coreper, ir-rakkomandazzjoni tiegħu lill-plenarja li tiġi aċċettata l-pożizzjoni komuni tal-Kunsill mingħajr emendi, suġġetta għal konferma tal-pożizzjoni komuni mill-Kunsill u għal verifika legali-lingwistika. Kopja ta' l-ittra għandha tintbagħat lill-Kummissjoni.IT-TIENI QARI19. Fid-dikjarazzjoni tar-raġunijiet tiegħu, il-Kunsill għandu jispjega bl-aktar mod ċar possibbli r-raġunijiet li wassluh biex jadotta l-pożizzjoni komuni tiegħu. Waqt it-tieni qari tiegħu, il-Parlament Ewropew għandu kemm jista' jkun iqis dawn ir-raġunijiet u l-pożizzjoni tal-Kummissjoni.20. Qabel ma jibgħat il-pożizzjoni komuni, il-Kunsill għandu jagħmel ħiltu biex iqis, b'konsultazzjoni mal-Parlament Ewropew u mal-Kummissjoni, id-data tat-trażmissjoni tagħha biex jiżgura l-effiċjenza massima tal-proċedura leġiżlattiva fit-tieni qari.Ftehim fl-istadju tat-tieni qari fil-Parlament Ewropew21. Għandhom jissoktaw il-kuntatti xierqa hekk kif il-pożizzjoni komuni tal-Kunsill tintbagħat lill-Parlament Ewropew, bil-ħsieb li jinkiseb intendiment aħjar tal-pożizzjonijiet rispettivi li b'hekk iwassal lill-proċedura leġiżlattiva għal konklużjoni malajr kemm ji sta' jkun.22. Il-Kummissjoni għandha tiffaċilita kuntatti bħal dawn u tagħti l-opinjoni tagħha bil-ħsieb li tirrikonċilja l-pożizzjonijiet tal-Parlament Ewropew u tal-Kunsill, filwaqt li tqis kif dovut il-bilanċ bejn l-istituzzjonijiet u l-irwol mogħti lilha mit-Trattat.23. Fejn jintlaħaq ftehim permezz ta' negozjati informali fi trijalogu, il-President tal-Coreper għandu jibgħat, permezz ta' ittra liċ-chairman tal-kumitat parlamentari konċernat, id-dettalji tas-sustanza tal-ftehim, f' għamla ta' emendi għall-Pożizzjoni Komuni tal-Kunsill. Din l-ittra għandha tindika r-rieda tal-Kunsill li jaċċetta dak ir-riżultat, suġġett għal verifika legali-lingwistika, filkaż li tiġi kkonfermata b'votazzjoni fil-plenarja. Kopja ta' dik l-ittra għandha tintbagħat lil-Kummisjoni.KONĊILJAZZJONI24. Jekk jidher evidenti li l-Kunsill ma jkunx f'pożizzjoni li jaċċetta l-emendi kollha tal-Parlament Ewropew fit-tieni qari u meta l-Kunsill ikun lest biex jippreżenta l-pożizzjoni tiegħu, jiġi organizzat l-ewwel trijalogu. Kull istituzzjoni għandha, skond ir-regoli ta' proċedura tagħha stess, taħtar il-parteċipanti tagħha għal kull laqgħa u tiddefinixxi l-mandat tagħha għan-negozjati. Il-Kummissjoni għandha tindika liż-żewġ delegazzjonijiet, fl-iktar stadju bikri possibbli, l-intenzjonijiet tagħha fir-rigward ta' l-opinjoni tagħha dwar l-emendi fit-tieni qari tal-Parlament Ewropew.25. It-trijalogi għandhom isiru matul il-proċedura ta' konċiljazzjoni kollha bil-ħsieb li jinsabu soluzzjonijiet għal kwistjonijiet pendenti u li jippreparaw il-bażi biex tintlaħaq ftehim fil-Kumitat tal-Konċiljazzjoni. Irriżultati tat-trijalogi għandhom jiġu diskussi u possibilment jiġu approvati fil-laqgħat ta' l-istituzzjonijiet rispettivi.26. Il-Kumitat ta' Konċiljazzjoni għandu jissejjaħ mill-President tal-Kunsill, bi ftehim mal-President tal- Parlament Ewropew u b'kunsiderazzjoni xierqa għad-dispożizzjonijiet tat-Trattat.27. Il-Kummissjoni għandha tieħu sehem fil-proċedimenti tal-konċiljazzjoni u għandha tieħu l-inizjattivi kollha meħtieġa bil-għan li tirrikonċilja l-pożizzjonijiet tal-Parlament Ewropew u tal-Kunsill. Inizjattivi bħal dawn jistgħu jinkludu abbozzi ta' testi ta' kompromess li jqisu l-pożizzjonijiet tal-Parlament Ewropew u tal- Kunsill u b'kunsiderazzjoni xierqa ta' l-irwol mogħti lill-Kummissjoni mit-Trattat.28. Il-Kumitat ta' Konċiljazzjoni għandu jkun presedut b'mod konġunt mill-President tal-Parlament Ewropew u mill-President tal-Kunsill. Il-laqgħat tal-Kumitat għandhom ikunu preseduti b'mod alternat minn kull ko-president.29. Id-dati u l-aġendi għal laqgħat tal-Kumitat ta' Konċiljazzjoni għandhom jiġu stabbiliti b'mod konġunt mill-ko-presidenti bil-ħsieb tat-tħaddim effettiv tal-Kumitat ta' Konċiljazzjoni matul il-proċedura tal-konċiljazzjoni kollha. Il-Kummissjoni għandha tiġi kkonsultata dwar id-dati previsti. Il-Parlament Ewropew u l- Kunsill għandhom jirriservaw, għal raġunijiet ta' gwida, dati xierqa għal proċedimenti ta' konċiljazzjoni u jinfurmaw lill-Kummissjoni dwar dan.30. Il-ko-presidenti jistgħu ipoġġu diversi dossiers fuq l-aġenda fi kwalunkwe laqgħa tal-Kumitat ta' Konċiljazzjoni. Minbarra s-suġġett prinċipali ("punt-B"), fejn ikun għadu ma ntlaħaqx ftehim, jistgħu jinfetħu u/ jew jingħalqu l-proċeduri ta' konċiljazzjoni dwar suġġetti oħrajn mingħajr diskussjoni dwar dawn il-punti ("punt-A").31. Filwaqt li jiġu rispettati d-dispożizzjonijiet tat-Trattat rigward l-iskadenzi, il-Parlament Ewropew u l- Kunsill għandhom, kemm ji sta' jkun, iqisu il-ħtiġijiet marbuta ma' l-iskedar tal-ħinijiet, b'mod partikolari dawk li jirriżultaw minn waqfiet fl-attivitajiet ta' l-istituzzjonijiet u mill-elezzjonijiet tal-Parlament Ewropew. F'kull każ, il-waqfa fl-attivitajiet għandha tkun qasira kemm ji sta' jkun. 32. Il-Kumitat ta' Konċiljazzjoni għandu jiltaqa' b'mod alternat fil-bini tal-Parlament Ewropew u tal-Kunsill,sabiex il-faċilitajiet, inklużi l-faċilitajiet ta' interpretazzjoni, jinqasmu b'mod indaqs.33. Il-proposta mill-Kummissjoni, il-pożizzjoni komuni tal-Kunsill u l-opinjoni tal-Kummissjoni dwarha, l-emendi proposti mill-Parlament Ewropew, l-opinjoni tal-Kummisjoni dwarhom u dokument ta' ħidma konġunt mill-Parlament Ewropew u mid-delegazzjonijiet tal-Kunsill għandhom ikunu disponibbli għall- Kumitat ta' Konċiljazzjoni. Dan id-dokument ta' ħidma għandu jgħin lill-utenti biex jidentifikaw il-kwistjonijiet relevanti faċilment u biex jirreferu għalihom b'mod effiċjenti. Bħala regola ġenerali, il-Kummissjoni għandha tippreżenta l-opinjoni tagħha fi żmien tliet ġimgħat minn meta tkun irċeviet uffiċjalment ir-riżultat tal-votazzjoni tal-Parlament Ewropew u mhux aktar tard mill-bidu tal-proċeduri tal-konċiljazzjoni.34. Il-ko-presidenti jistgħu jippreżentaw testi għall-approvazzjoni tal-Kumitat ta' Konċiljazzjoni.35. Ftehim dwar test konġunt għandu jiġi stabbilit f'laqgħa tal-Kumitat ta' Konċiljazzjoni jew, sussegwentement, bi skambju ta' ittri bejn il-ko-presidenti. Kopji ta' dawn l-ittri għandhom jintbagħtu lill-Kummissjoni.36. Jekk il-Kumitat ta' Konċiljazzjoni jilħaq ftehim dwar test konġunt, it-test għandu, wara li ssir il-finalizzazzjoni legali-lingwistika, jiġi preżentat lill-ko-president għall-approvazzjoni formali. Madankollu, f'każijiet eċċezzjonali u sabiex jiġu rispettati l-iskadenzi, ji sta' jiġi ppreżentat abbozz ta' test konġunt lill-kopresidenti għall-approvazzjoni tagħhom.37. Il-ko-presidenti għandhom jibagħtu t-test konġunt approvat lill-Presidenti tal-Parlament Ewropew u tal-Kunsill permezz ta' ittra ffirmata b'mod konġunt. Fejn il-Kumitat ta' Konċiljazzjoni ma jkunx ji sta' jaqbel fuq test konġunt, il-ko-presidenti għandhom jinformaw lill-Presidenti tal-Parlament Ewropew u tal-Kunsill b'dan, f'ittra ffirmata b'mod konġunt. Dawn l-ittri għandhom iservu bħala rekord uffiċjali. Kopji ta' dawn littri għandhom jintbagħtu lill-Kummissjoni għall-informazzjoni. Id-dokumenti ta' ħidma użati waqt il-proċedura ta' konċiljazzjoni ser ikunu aċċessibbli fir-Reġistru ta' kull istituzzjoni ladarba l-proċedura tkun konkluża.38. Is-Segretarjat tal-Parlament Ewropew u s-Segretarjat Ġenerali tal-Kunsill, għandhom jaġixxu b'mod konġunt bħala s-segretarjat tal-Kumitat ta' Konċiljazzjoni, f' assoċjazzjoni mas-Segretarjat Ġenerali tal-Kummissjoni.DISPOŻIZZJONIJIET ĠENERALI39. F'każ li l-Parlament Ewropew jew il-Kunsill iqisu li huwa essenzjali li jiġu estiżi t-termini msemmija fl-Artikolu 251 tat-Trattat, għandhom javżaw lill-President ta' l-istituzzjoni l-oħra u lill-Kummissjoni dwar dan.40. Fejn jintlaħaq ftehim fl-ewwel jew fit-tieni qari, jew waqt il-konċiljazzjoni, it-test miftiehem għandu jiġi finalizzat mis-servizzi legali-lingwistiċi tal-Parlament Ewropew u tal-Kunsill li jaġixxu f'koperazzjoni millqrib u bi ftehim reċiproku.41. M'għandomx isiru bidliet lil kwalunkwe test miftiehem mingħajr il-ftehim espliċitu, fil-livell xieraq, kemm tal-Parlament Ewropew kif ukoll tal-Kunsill.42. Il-finalizzazzjoni għandha titwettaq filwaqt li jitqiesu l-proċeduri differenti tal-Parlament Ewropew u tal-Kunsill, b' mod partikolari fir-rigward ta' l-iskadenzi għall-konklużjoni tal-proċeduri interni. L-istituzzjonijiet jintrabtu sabiex ma jużawx l-iskadenzi stabbiliti għall-finalizzazzjoni legali-lingwistika ta' l-atti biex jinfetħu mill-ġdid diskussjonijiet dwar kwistjonijiet sostantivi.43. Il-Parlament Ewropew u l-Kunsill għandhom jaqblu dwar preżentazzjoni komuni tat-testi preparati b'mod konġunt minn dawk l-istituzzjonijiet.44. L-istituzzjonijiet għandhom jimpenjaw ruħhom, kemm jista' jkun, sabiex jużaw klawsoli standard aċċettabbli reċiprokament sabiex jiġu inkorporati fl-atti adottati permezz tal-kodeċiżjoni b'mod partikolari dwar dispożizzjonijiet li jikkonċernaw l-eżerċizzju tas-setgħat ta' implimentazzjoni (skond id-deċiżjoni tal-"komitoloġija" [2]), id-dħul fis-seħħ, it-traspożizzjoni u l-applikazzjoni ta' atti u r-rispett għad-dritt ta' l-inizjattiva tal-Kummissjoni.45. L-istituzzjonijiet għandhom jagħmlu ħilithom sabiex itellgħu konferenza stampa konġunta biex iħabbru r-riżultat ta' suċċess tal-proċess leġiżlattiv fl-ewwel jew fit-tieni qari, jew fil-konċiljazzjoni. Għandhom jagħmlu ħilthom ukoll biex joħorġu stqarrijiet konġunti għall-istampa.46. Wara l-adozzjoni mill-Parlament Ewropew u mill-Kunsill ta' att leġiżlattiv taħt il-proċedura ta' kodeċiżjoni it-test għandu jiġi preżentat għall-firma lill-President tal-Parlament Ewropew, lill-President tal-Kunsill u lis-Segretarji Ġenerali ta' dawk l-istituzzjonijiet.47. Il-Presidenti tal-Parlament Ewropew u tal-Kunsill għandhom jirċievu t-test għall-firma fil-lingwi rispettivi tagħhom u għandhom, kemm ji sta' jkun, jiffirmaw it-test flimkien f'ċerimonja konġunta li tiġi organizzata kull xahar bil-għan li jiġu ffirmati atti importanti fil-preżenza tal-midja.48. It-test iffirmat b'mod konġunt għandu jintbagħat għall-pubblikazzjoni lill-Ġurnal Uffiċjali ta' l-Unjoni Ewropea. Il-Pubblikazzjoni għandha normalment issir fi żmien xahrejn mill-adozzjoni ta' l-att leġiżlattiv mill-Parlament Ewropew u mill-Kunsill.49. Jekk waħda mill-istituzzjonijiet tidentifika żball klerikali jew żball ovvju f'test (jew f'waħda mill-verżjonijiet lingwistiċi tiegħu), din għandha tavża lill-istituzzjonijiet l-oħrajn minnufih. Jekk l-iżball ikun f'att li jkun għadu ma ġiex adottat mill-Parlament Ewropew jew mill-Kunsill, is-servizzi legali-lingwistiċi tal-Parlament Ewropew u tal-Kunsill għandhom jippreparaw il-corrigendum meħtieġ f'koperazzjoni mill-qrib. Fejn dan l-iżball jikkonċerna att li jkun diġà ġie adottat minn waħda jew miż-żewġ istituzzjonijiet, sew jekk ikun ippubblikat kif ukoll jekk ma jkunx, il-Parlament Ewropew u l-Kunsill għandhom jadottaw, bi ftehim komuni, corrigendum jew rettifika mfassla skond il-proċeduri rispettivi tagħhom.[1] ĠU C 321, 31.12.2003, p. 1.[2] Deċiżjoni tal-Kunsill 1999/468/KE tat- 28 ta' Ġunju 1999 li tipprovdi l-proċeduri għall-eżerċizzju tas-setgħat ta' implimentazzjoni tal-Kummissjoni (ĠU L 184, 17.7.1999, p. 23). Deċiżjoni kif emendata bid-Deċiżjoni 2006/512/KE (ĠU L 200, 27.7.2006, p. 11).--------------------------------------------------


title: Id-Deċiżjoni tal-Kunsill tas-27 ta' Ġunju 1994 li tapprova bdil ta' ittri bejn il-Komunità u r-Repubblika tal-Bulgarija li temenda l-Ftehim Interim fuq il-kummerċ u affarijiet relatati mal-kummerċ bejn il-Komunità Ekonomika Ewropea u l-Komunità Ewropea tal-Faħam u l-Azzar, min-naħa l-waħda, u r-Repubblika tal-Bulgarija, min-naħa l-oħra, u l-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Bulgarija, min-naħa l-oħra, it-tnejn kif emendati mill-Protokoll Addizzjonali ffirmat fil-21 ta' Diċembru 1993

text:
Avviż Legali Importanti

|

31994D0391

Official Journal L 178 , 12/07/1994 P. 0069 - 0070 Finnish special edition: Chapter 11 Volume 32 P. 0083  Swedish special edition: Chapter 11 Volume 32 P. 0083

		Id-Deċiżjoni tal-Kunsilltas-27 ta' Ġunju 1994li tapprova bdil ta' ittri bejn il-Komunità u r-Repubblika tal-Bulgarija li temenda l-Ftehim Interim fuq il-kummerċ u affarijiet relatati mal-kummerċ bejn il-Komunità Ekonomika Ewropea u l-Komunità Ewropea tal-Faħam u l-Azzar, min-naħa l-waħda, u r-Repubblika tal-Bulgarija, min-naħa l-oħra, u l-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Bulgarija, min-naħa l-oħra, it-tnejn kif emendati mill-Protokoll Addizzjonali ffirmat fil-21 ta' Diċembru 1993(94/391/KE)IL-KUNSILL TA' L-UNJONI EWROPEA,Wara li kunsidra t-Trattat li jistabbilixxi l-Komunità Ewropea, u b'mod partikolari l-Artikolu 113 tiegħu,Wara li kunsidra l-Ftehim ta'l-Ewropa firmat mill-Partijiet fit-8 ta' Marzu 1993 [1], kif emendat mill-Protokoll Addizzjonali ffirmat fil-21 ta' Diċembru 1993 [2],Wara li kunsidra l-Ftehim Interim iffirmat mill-Partijiet fl-10 ta' Diċembru 1993 [3], kif emendat mill-Protokoll Addizzjonali konkluż fil-21 ta' Diċembru 1993,Wara li kunsidra l-proposta mill-Kummissjoni,Billi l-Ftehim Interim suppost li daħal fis-seħħ fl-1 ta' Ġunju 1993;Billi l-Ftehim Interim daħal fis-seħħ fil-31 ta' Diċembru 1993;Billi l-Ftehim Interim jipprovdi għal konċessjonijiet kwantitattivi;Billi għalhekk huwa xieraq li jitmexxew 'il quddiem għas-snin sussegwenti ċerti kwoti jew massimi, li ngħataw għall-1993 iżda li ma setgħux jintużaw mill-Bulgarija minħabba d-dħul fis-seħħ tard tal-Ftehim;Billi f'dan is-sens il-Kummissjoni negozjat f'isem il-Komunita bdil ta' ittri li jemenda l-Ftehim Interim fuq il-kummerċ u affarijiet relattati mal-kummerċ bejn l-Unjoni Ekonomika Ewropea u l-Komunita Ewropea tal-Faħam u l-Azzar, fuq naħa minnhom, u r-Repubblika tal-Bulgarija, fuq in-naħa l-oħra, kif emendat mil-Protokoll Addizzjonali firmat mill-Partijiet fil-21 ta' Diċembru 1993, u li jemenda l-Ftehim ta'l-Ewropa li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, fuq naħa minnhom, u r-Repubblika tal-Bulgarija, fuq in-naħa l-oħra, firmat fit-8 ta' Marzu 1993 kif emendat mill-Protokoll Addizzjonali konkluż bejn il-Partijiet fil-21 ta' Diċembru 1993;Billi l-bdil ta' ittri għandu jiġi approvat,IDDEĊIEDA DAN LI ĠEJ:Artikolu 1Il-bdil ta'l-ittri li jemenda l-Ftehim Interim fuq il-kummerċ u affarijiet relattati mal-kummerċ bejn il-Komunita Ekonomika Ewropea u l-Komunita Ewropea tal-Faħam u l-Azzar fuq naħa minnhom, u r-Repubblika tal-Bulgarija, fuq in-naħa l-oħra, u l-Ftehim ta'l-Ewropa bejn il-Komunitajiet Ewropej u l-Istati Membri, fuq naħa minnhom, u r-Repubblika tal-Bulgarija, fuq in-naħa l-oħra, qiegħed b'hekk jiġi approvat f'isem il-Komunita.It-test tal-bdil ta'l-ittri qed jiġi anness ma' din id-Deċiżjoni.Artikolu 2Il-President tal-Kunsill qiegħed b'hekk jiġi awtorizzat biex jinnomina l-persuna bis-setgħa li tiffirma l-bdil ta'l-ittri f'isem il-Komunità Ewropea.Il-President tal-Kunsill għandu jinnotifika għan-nom tal-Komunita Ewropea li l-preċeduri meħtieġa saru.Magħmul fil-Lussemburgu, fis-27 ta' Ġunju 1994.F'isem il-KunsillIl-PresidentC. Simitis[1] Il-Ftehim ta'l-Ewropa għadu ma ġiex ippublikat fil-Ġurnal Uffiċjali.[2] ĠU L 25, tad-29.1.1994, p. 27.[3] ĠU L 323, tat-23.12.1993, p. 2.--------------------------------------------------


title: Deċiżjoni tal-Parlament Ewropew tal-5 ta' Mejju 2010 dwar il-kwittanza għall-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/146

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar il-kwittanza għall-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2008
   (2010/520/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għas-Sustanzi Kimiċi għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sustanzi Kimiċi għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 (3) li jistabilixxi l-Aġenzija Ewropea għas-Sustanzi Kimiċi, u b'mod partikolari l-Artikolu 97 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b'mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0089/2010),

               1.

               Jagħti l-kwittanza lid-Direttur Eżekuttiv tal-Aġenzija Ewropea għas-Sustanzi Kimiċi għall-implimentazzjoni tal-baġit tal-Aġenzija għas-sena finanzjarja 2008;

               2.

               Jippreżenta l-kummenti tiegħu fir-riżoluzzjoni t' hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-direttur eżekuttiv tal-Aġenzija Ewropea għas-Sustanzi Kimiċi, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 33.

      (2)  ĠU L 248, 16.9.2002, p. 1.

      (3)  ĠU L 396, 30.12.2006, p. 1.

      (4)  ĠU L 357, 31.12.2002, p. 72.
    ---documentbreak---

               25.9.2010

               MT

               Il-Ġurnal Uffiċjali tal-Unjoni Ewropea

               L 252/147

         RIŻOLUZZJONI TAL-PARLAMENT EWROPEW
   tal-5 ta' Mejju 2010
   li tinkludi osservazzjonijiet li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għas-Sustanzi Kimiċi għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sustanzi Kimiċi għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill (3) li jistabilixxi l-Aġenzija Ewropea għas-Sustanzi Kimiċi, u b'mod partikolari l-Artikolu 97 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b'mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0089/2010),

               A.

               billi l-Qorti tal-Awdituri indikat li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli u li t-tranżazzjonijiet li fuqhom huma bbażati huma legali u regolari,

               B.

               billi s-sena 2008 kienet l-ewwel sena operazzjonali tal-Aġenzija,

               1.

               Jinnota li fl-2008 l-Aġenzija kienet iffinanzjata minn sussidju Komunitarju ta' EUR 62 200 000 skont l-Artikolu 185 tar-Regolament Finanzjarju ġenerali, u f'parti żgħira kienet iffinanzjata mid-drittijiet mħallsa mill-industrija għar-reġistrazzjonijiet tas-sustanzi kimiċi skont ir-Regolament REACH (Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi);

      Prestazzjoni

               2.

               Jemmen li l-Aġenzija qiegħda twettaq rwol li l-Kummissjoni mhijiex f'pożizzjoni li tieħu, li l-Aġenzija hija konformi għalkollox mal-prijoritajiet strateġiċi tal-Unjoni u li l-attivitajiet tagħha jikkumplementaw lil dawk ta' aġenziji oħra;

               3.

               Jinnota r-rimarki magħmula fl-evalwazzjoni esterna tal-agenziji deċentralizzati tal-UE li kienet ikkummissjonata mill-Kummissjoni fl-2009, li fiha hemm iddikjarat li l-objettivi u l-attivitajiet tal-programm ta' ħidma pluriennali huma konsistenti mal-mandat tal-Aġenzija u li r-rendiment huwa f'waqtu, utli u ta' kwalità għolja;

               4.

               Jenfasizza, madankollu, li l-Aġenzija għandha tibbenefika jekk tiżviluppa proċeduri ta' reazzjoni informattiva u jekk tiżviluppa konċentrazzjoni aktar qawwija fuq il-klijent;

               5.

               Jesprimi s-sodisfazzjon tiegħu bl-ewwel sena ta' suċċess tal-operat tal-Aġenzija Ewropea għas-Sustanzi Kimiċi (ECHA), wara li l-Kummissjoni (DĠ Intrapriża u Industrija) kienet responsabbli għall-immaniġġjar baġitarju tal-Aġenzija fl-2007; jenfasizza, b'mod partikolari, li l-fatt li l-istabbiliment tal-Aġenzija kien mingħajr intoppi u kemxejn rapidu huwa dovut prinċipalment għall-appoġġ effikaċi pprovdut mid-direttorat ġenerali li ħarġet minnu, skambji ta' esperjenza ma' aġenziji simili oħra, u l-provvediment ta' appoġġ b'saħħtu mill-pajjiż ospitanti;

               6.

               Jieħu nota li r-Regolament (KE) nru 1907/2006, li jistabbilixxi l-Aġenzija, jistipula li huwa għandu jiġi rivedut kull 10 snin;

      Ġestjoni baġitarja u finanzjarja

               7.

               Jinnota li l-Qorti tal-Awdituri wriet dewmien fl-attivitajiet operazzjonali dovut għad-diffikultajiet li ġew iffaċċjati meta bdiet titħaddem is-sistema informatika u minħabba nuqqas ta' persunal kwalifikat; b'mod partikulari, josserva li 41 % tal-approprjazzjonijiet għall-impenji allokati għall-attivitajiet operazzjonali ġew trasferiti u li 37,5 % ġew annullati; jenfasizza li din is-sitwazzjoni tmur kontra l-prinċipju ta' annwalità u turi li jeżistu nuqqasijiet fl-ippjanar tal-attivitajiet tal-Aġenzija; jitlob, għalhekk, lill-Aġenzija li tieħu miżuri bil-għan li ttejjeb l-ippjanar u s-segwitu tar-riżorsi tagħha;

               8.

               Jitlob, barra minn hekk, lill-Aġenzija ttejjeb il-proċeduri tagħha f'dak li jirrigwarda l-kontroll tal-użu tal-approprijazzjonijet tagħha; jieħu nota, f'dan ir-rigward, li l-Qorti tal-Awdituri nnutat li għal għadd sinifikanti ta' tranżazzjonijiet, li jammontaw għal total ta' aktar minn EUR 400 000, in-nefqa ma kinitx koperta minn impenn baġitarju u kienet, għalhekk,irregolari; jinnota, madankollu, it-tweġiba tal-Aġenzija li tassigura li kellha fil-post, fl-2009, persunal adegwat u li kienet irrevediet u kkonsolidat il-proċeduri finanzjarji u ta' kontroll intern;

               9.

               Jinnota li fis-sena 2008 l-Aġenzija rreġistrat dħul mill-interessi ta' EUR 643 007,40; jikkonkludi li mir-rendikonti finanzjarji u mil-livell tal-pagamenti tal-interessi l-Aġenzija għandha livell tar-riżervi ta' flus kontanti permanentement għoli ħafna; jinnota li sal-31 ta' Diċembru 2008 l-ammont tar-riżervi ta' flus kontanti tal-Aġenzija kien ta' EUR 18 747 210,75; jitlob lill-Kummissjoni biex teżamina modi biex tassigura li l-prinċipju ta' ġestjoni ta' kontanti abbażi tal-ħtiġijiet stabbilit mill-Artikolu 15(5) tar-Regolament (KE, Euratom) Nru 2343/2002, jiġi mplimentat bi sħiħ, u x'tibdil irid isir fl-istrateġija sabiex jiġi żgurat li r-riżervi ta' flus kontanti tal-Aġenzija jinżammu permanentement baxxi kemm jista' jkun;

      Riżorsi umani

               10.

               Jinnota li l-għadd totali ta' postijiet fl-organigramma żdiedu aktar mid-doppju matul l-ewwel sena tal-operat indipendenti tal-Aġenzija; jilqa' b'sodisfazzjon il-fatt li fl-aħħar tas-sena l-Aġenzija kienet laħqet il-95 % tal-eżekuzzjoni tal-organigramma; jiftakar f'dan il-kuntest fil-ħtieġa li ssir implimentazzjoni bir-reqqa tal-proċedura tar-reklutaġġ;

               11.

               Jiddispjaċih li l-Qorti tal-Awdituri kienet innutat nuqqasijiet fid-dokumenti ta' sintesi rigward id-deliberazzjonijtiet tal-kumitati tal-għażla; jinnota wkoll l-osservazzjoni tal-Qorti tal-Awdituri li tenfasizza, li f'erbatax-il proċedura ta' reklutaġġ, l-indipendenza tal-membri tal-kumitati tal-għażla (jiġifieri tal-aġenti temporanji subordinati għad-direttur) ma kinitx garantita mill-fatt li d-direttur tal-Aġenzija kien ippresieda dawn l-istess kumitati; Jifraħ, madankollu, lill-Aġenzija li ddeċidiet li fil-ġejjieni d-direttur mhux se jipparteċipa aktar fil-ħidmiet tal-kumitati tal-għażla;

               12.

               Jinsab konxju li r-rotazzjoni fuq skala kbira tal-pożizzjonijiet ewlenin fl-Aġenzija tinvolvi riskju għall-kontinwità tal-ħidma tagħha; għalhekk jistieden lill-Aġenzija biex toħloq għal-lest proċeduri ta' trasferiment li jkunu definiti b'mod ċar bil-għan li tiżgura tranżizzjoni tal-funzjonijiet mingħajr intoppi u trasferiment konsistenti tal-attivitajiet, il-fajls u l-proċeduri relevanti;

      Verifika interna

               13.

               Jirrikonoxxi li l-2008 kienet l-ewwel sena ta' intervent mis-Servizz ta' Verifika Interna (SVI) fl-Agenzija u li tmexxa eżerċizzju ta' valutazzjoni tar-riskji f'Lulju 2008 bil-għan li jiġu ddeterminati l-prijoritajiet ta' verifika u l-pjan ta' verifika tas-SVI għat-tliet snin li ġejjin;

               14.

               Jinnota li s-SVI għamel tnax-il rakkomandazzjoni, li erba' minnhom meqjusa bħala “importanti ħafna” u jikkonċernaw il-kontinwità tal-ħidma tal-Aġenzija u l-proċeduri tagħha ta' reklutaġġ; jirrikonoxxi li l-parti l-kbira ta' dawk ir-rakkomandazzjonijiet diġà ġew implimentati fl-2008 u li l-azzjonijiet li kien fadal ġew konklużi sal-31 ta' Diċembru 2009;

               15.

               Jirreferi, għal osservazzjonijiet oħra, ta' natura orizzontali, li jakkumpanjaw id-deċiżjoni ta' kwittanza, għar-riżoluzzjoni tiegħu tal-5 ta' Mejju 2010 (5) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 304, 15.12.2009, p. 33.

      (2)  ĠU L 248, 16.9.2002, p. 1.

      (3)  ĠU L 396, 30.12.2006, p. 1.

      (4)  ĠU L 357, 31.12.2002, p. 72.

      (5)  Testi adottati, P7_TA(2010)0139 (Ara paġna 241 ta’ dan il-Ġurnal Uffiċjali).